Dance

Dance er en elektronisk musikksjanger innen EDM som for det meste består av musikk laget ved hjelp av elektroniske instrumenter som synthesizere og samplere, og har unge mennesker som oppsøker dansegulv og klubber som målgruppe. Innunder sjangeren dance regnes blant annet stilene house, trance, eurodance og techno med alle deres undersjangere.

Dance kan kort beskrives med at musikken har hovedfokus på basstrommen, den er rytmisk, groove-basert med catchy hooks og mye energi. Takten ligger på 120–130 BPM (taktslag per minutt) i 4/4-takt, og det vanligste er at basstrommen ligger på taktslaget, men det finnes unntak.

 Historie 
Dancens opprinnelse begynte med elektronisk musikk som fikk tilført mer rytme til melodien. Produsenten Giorgio Moroder og Donna Summers banebrytende låt «I Feel Love» fra 1977 er regnet av mange som et av de første eksemplene på elektronisk dancemusikk. Flere andre artister som japanske Yellow Magic Orchestra, Yellow Magic Orchestra (1978), var også med på å forandre sounden innen den elektronisk musikken. Videre kom en rekke produsenter som hadde sterk påvirkning på stilen og den ble inspirert av grupper som Kraftwerk og også av funkmusikk. Også Detroit-technostilen som The Belleville Three, Derrick May, Juan Atkins og Kevin Saunderson, sto for midt på 1980-tallet påvirket sjangeren.

Artister som Technotronic med «Pump Up the Jam» (1989) en av de første globale dance-hits, Black Box med «Ride on Time» (1989) Italiensk dance med vokal og klubb-beat, C+C Music Factory med «Gonna Make You Sweat» (1990) og Deee-Lite med «Groove Is in the Heart» (1990).

Dancesjangerens hardere sound kunne man tidligere hovedsakelig finne på undergrunnfester, ravefester og spesielle nattklubber, mens «lettvekts-alternativene», som undersjangeren eurodance noen ganger ble kalt, sakte men sikkert overtok på vanlige diskotek. Til slutt kom det brede kommersielle gjennombruddet for hele sjangeren i Europa med en rekke låter som blandet hardere techno med mykere melodier, blant annet U 96s første hit «Das Boot» (1992), en dance-remix av tittel-låten til filmen Das Boot. Andre eksempler er L.A. Styles «James Brown is Dead» (1991) og Daft Punk med «One More Time» (2000).

Dancemusikk ble stor industri, og det store kommersielle gjennombruddet fikk undersjangeren eurodance i 1990-årene. I 2000-årene og på slutten av 1990-årene fikk house-stilen større innflytelse. Trance ble også veldig populært mot slutten av 1990-årene, men ikke så mye at den ble spilt i nevneverdig grad på radio.

I USA har ikke dance-sjangeren blitt like kommersielt salgbar som i Europa.

 Referanser 

Kategori:Elektronisk musikk